NPPG วิ่งฉิว 3 วันติด เด้งต่อ 8% ลุ้นทะลุแนวต้าน 1.20 บ.
NPPG วิ่งฉิว 3 วันติด เด้งต่อ 8% ลุ้นทะลุแนวต้าน 1.20 บ. โดย ณ เวลา 15.27 น. อยู่ที่ 1.16 บาท บวก 0.09 บาท หรือ 8.41% สูงสุด 1.19 บาท ต่ำสุดที่ 1.07 บาท ด้วยมูลค่าซื้อขาย 39.06 ล้านบาท
17 ม.ค. 2562

ผู้สื่อข่าวรายงานว่า ราคาหุ้น บริษัท เอ็นพีพีจี (ประเทศไทย) จำกัด (มหาชน) หรือ NPPG ล่าสุด ณ เวลา 15.27 น. อยู่ที่ 1.16 บาท บวก 0.09 บาท หรือ 8.41% สูงสุด 1.19 บาท ต่ำสุดที่ 1.07 บาท ด้วยมูลค่าซื้อขาย 39.06 ล้านบาท

ทั้งนี้ ราคาหุ้นปรับตัวเพิ่มขึ้นต่อเนื่องติดต่อกันเป็นวันที่ 3 นับตั้งแต่ราคาหุ้นอยู่ที่ระดับ 1.01 บาท เมื่อวันที่ 15 ม.ค.62
ด้าน บล.ซีจีเอส-ซีไอเอ็มบี ระบุในบทวิเคราะห์ (15 ม.ค.62) แนะนำ “ซื้อ” NPPG แนวต้าน : 1.10 และ 1.20 แนวรับ  : 1.03 และ 1.02 โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงค่อนข้างแรงในระยะสั้นไปทดสอบจุดต่ำสุดเดิม แต่ปริมาณการซื้อขายค่อนข้างเบาบาง ทำให้แนวโน้มในระยะสั้นยังมีโอกาสขึ้นต่อเนื่อง
ขณะที่ MACD ปรับตัวเพิ่มขึ้นทดสอบเส้นค่าเฉลี่ยในแดนลบ เครื่องมือทางเทคนิคชี้วัดแนวโน้มลงเคลื่อนไหวเหนือแนวโน้มขึ้น RSI ปรับตัวเพิ่มขึ้นเข้าใกล้ระดับ 50
โดยแนะนำ “ซื้อ” NPPG โดยมีแนวรับที่ 1.03 และ 1.02 เพื่อคาดหวังการปรับตัวเพิ่มขึ้นไปทดสอบแนวต้านที่ 1.10 และ 1.20 เป็นจุดขายทำกำไร และ STOP LOSS ถ้าราคาหุ้นปิดต่ำกว่า 0.95 ลงไป